2012.gada Rīkojums Nr.

Rīgā (prot. Nr. .§)

**Par koncepciju "Par kompetenču sadalījumu starp institūcijām jūras telpiskajā plānošanā"**

1. Atbalstīt koncepcijas "Par kompetenču sadalījumu starp institūcijām jūras telpiskajā plānošanā" (turpmāk – koncepcija) kopsavilkumā ietverto otro risinājuma variantu.

2. Noteikt Vides aizsardzības un reģionālās attīstības ministriju par atbildīgo institūciju koncepcijas īstenošanā.

3. Jautājums par papildu valsts budžeta līdzekļu piešķiršanu valsts zinātniskajam institūtam "Latvijas Hidroekoloģijas institūts" jūras plānojuma izstrādes un pārraudzības nodrošināšanai skatāms Ministru kabinetā valsts budžeta projekta 2014.gadam sagatavošanas un izskatīšanas procesā.

4. Koncepcijas uzdevumu īstenošanu atbildīgajām un iesaistītajām institūcijām nodrošināt piešķirto valsts budžeta līdzekļu ietvaros koncepcijā norādītajos termiņos.

Ministru prezidenta vietā –

labklājības ministre I.Viņķele

Vides aizsardzības un

reģionālās attīstības ministrs E.Sprūdžs